Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az 1992. évi LXIII. törvény fent említett pontjának az
Paragraph Index: 879

Az 1992. évi LXIII. törvény fent említett pontjának az adatkezelővel munkaviszonyban állók személyes adataira vonatkozó rendelkezése kapcsán merült fel az a kérdés is, hogy a megbízási, illetve köztisztviselői vagy közalkalmazotti jogviszony keretében foglalkoztatottakra vonatkozó adatkezeléseket be kell-e jelenteni a nyilvántartásba. Az adatvédelmi biztos értelmezése szerint minden, munkavégzésre irányuló 1999/18/II. szám jogviszony kapcsán a fent leírt keretek közt folytatott adatkezelés mentes a bejelentési kötelezettség alól, hiszen az érintett információs önrendelkezési jogának gyakorlása szempontjából ezek a jogviszonyok nem különböznek. Azonban, ha az ilyen típusú adatkezelési tevékenységet a munkaviszonyra irányuló jogviszony keretein kívül végzik — tehát például bérszámfejtő cég megbízási szerződés alapján —, akkor már fennáll a bejelentkezési kötelezettség. Az Avtv. az adatkezelőkkel tagsági viszonyban állók személyes adatainak kezelését is a kivételek között említi. Az adatvédelmi biztos állásfoglalása alapján azonban a jogalkotói szándék szerint ez a mentességi kör az önkéntes belépésen alapuló tagsági viszonyra vonatkozik. Így a kényszertagságon alapuló szakmai kamaráknak be kell jelenteniük az adatkezelési nyilvántartásba a tagságukkal kapcsolatos adatkezeléseiket. Az adatvédelmi törvény szerint az Adatvédelmi Nyilvántartásba azt az adatkezelést sem kell bejelenteni, amely az adatkezelővel ügyfélkapcsolatban álló személyek adatait tartalmazza. Az adatkezelők sok esetben nem tudták eldönteni, hogy valamely adatkezelésük mentes-e ezen előírás alapján a bejelentési kötelezettség alól, vagy sem. Az ügyfélkapcsolat fogalma nem világos, ezért értelmezésre szorul. Mivel nemcsak közigazgatási szerv lehet adatkezelő, indokolatlan

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes